b'\n_START_ARTICLE_\nLewis Hamilton\n_START_SECTION_\nGP2\n_START_PARAGRAPH_\nI 2006 vant Hamilton, i sin f\xc3\xb8rste sesong, f\xc3\xb8rermesterskapet i det europeiske GP2-mesterskapet med fem seiere og totalt 14 pallplasseringer.\n_START_SECTION_\n2008\n_START_PARAGRAPH_\nHamilton ble verdensmester i 2008, med 98 poeng mot Felipe Massas 97 etter \xc3\xa5 ha passert Timo Glock for 5.-plass i fjerde siste svingen p\xc3\xa5 siste runde i sesongavslutningen i Brasil. Han vant ogs\xc3\xa5 l\xc3\xb8pene i Australia, Monaco, Storbritannia, Tyskland og Kina.\n_START_SECTION_\n2009\n_START_PARAGRAPH_\nHamilton og Vodafone McLaren Mercedes startet Formel 1-sesongen 2009 sv\xc3\xa6rt d\xc3\xa5rlig ved f\xc3\xb8rst \xc3\xa5 bli diskvalifisert i Australia, for \xc3\xa5 s\xc3\xa5 f\xc3\xb8lge opp med en 7.-plass i Malaysia, en 4.-plass i Bahrain, f\xc3\xb8r tre poengl\xc3\xb8se l\xc3\xb8p i Spania, Monaco og Tyrkia fulgte. Hamilton m\xc3\xa5tte finne seg i \xc3\xa5 stille i skyggen av det nye suksesslaget Brawn GP og deres to f\xc3\xb8rere Jenson Button og Rubens Barrichello. Etter ni runder (Tyrkia) hadde Hamilton bare 9 poeng og var 52 poeng bak ledende Button. P\xc3\xa5 hjemmebane i  Storbritannia fortsatte nedturen og han endte p\xc3\xa5 en 16.-plass. Dette ble etterfulgt av en tilsvarende miserabel 18.-plass i Tysklands Grand Prix der han etter en god start misset i f\xc3\xb8rste sving, punkterte et hjul og endte langt bak i feltet uten poeng. _NEWLINE_Hamilton startet fra fjerdeplass p\xc3\xa5 startrekken i Ungarn, og tok sin f\xc3\xb8rste seier for sesongen foran Kimi Raikkonen og Mark Webber. Han tok pole position f\xc3\xb8r Europas Grand Prix, hans f\xc3\xb8rste siden Kinas Grand Prix 2008. Han fullf\xc3\xb8rte l\xc3\xb8pet p\xc3\xa5 en 2.-plass. Han br\xc3\xb8t begge l\xc3\xb8pene i Belgia og Italia, sistnevnte hvor han hadde tatt poleposition og kj\xc3\xb8rte i veggen p\xc3\xa5 den siste runden. Han tok poleposition og sin andre seier for sesongen i Singapore og to 3.-plasser i Japan og Brasil. Hamilton tok enda en poleposition under finalen i Abu Dhabi, men m\xc3\xa5tte bryte p\xc3\xa5 runde 20 grunnet bremsesvikt. Han endte sesongen p\xc3\xa5 en 5.-plass.\n_START_SECTION_\n2010\n_START_PARAGRAPH_\nHamilton startet sesongen med \xc3\xa5 ta en 3.-plass under Bahrains Grand Prix. I Australia l\xc3\xa5 han an til \xc3\xa5 kunne kjempe om seieren mot den nye lagkameraten Jenson Button og Robert Kubica, men han ble truffet bakfra av Mark Webber under et fors\xc3\xb8k p\xc3\xa5 \xc3\xa5 kj\xc3\xb8re forbi Fernando Alonso og endte p\xc3\xa5 en 6.-plass. Hamilton tok sin andre pallplass med en 3.-plass i Kina. Sesongens f\xc3\xb8rste poleposition og seier tok Hamilton i Canada, og han fulgte denne opp med seier nummer to i Tyrkia etter at Red Bull-f\xc3\xb8rerne Sebastian Vettel og Mark Webber kj\xc3\xb8rte i hverandre. Han tok to 2.-plasser i Valencia under Europas Grand Prix og p\xc3\xa5 hjemmebane i Storbritannia, og en ny seier under det regnfylte l\xc3\xb8pet i Belgia. Dette ga han ledelsen i f\xc3\xb8rermesterskapet med seks l\xc3\xb8p igjen av sesongen, men etter to brutte l\xc3\xb8p i Italia og Singapore og en femteplass i Japan var han falt ned til fjerdeplass. I S\xc3\xb8r-Korea kom Hamilton p\xc3\xa5 andreplass, og tok en fjerdeplass i Brasil. I sesongens siste l\xc3\xb8p i Abu Dhabi kom Hamilton p\xc3\xa5 andreplass bak Vettel, som med den seieren vant f\xc3\xb8rermesterskapet og slo Hamiltons rekord som den yngste Formel 1-mesteren noensinne._NEWLINE__NEWLINE_I 2012 gikk han fra Vodafone McLaren Mercedes til Petronas Mercedes AMG  og tar over for Michael Schumacher.'